तेनासेरिम पहाड़ियाँ
तेनासेरिम पहाड़ियाँ बर्मा, थाईलैण्ड व मलेशिया में उत्तर-दक्षिण दिशा में लगभग १७०० किमी तक चलने वाली एक पर्वतमाला है। हालांकि इनकी ऊँचाई अधिक नहीं है, फिर भी यह अपने मध्य और उत्तरी भाग में बर्मा और थाईलैण्ड के बीच में एक प्राकृतिक सीमा बनाती हैं। इनका नाम बर्मा के तनीन्थार्यी मण्डल के नाम के एक परिवर्तित रूप पर पड़ा है। अपने दक्षिणी भाग में यह क्रा थलसंधि में से निकलती हुई सिंगापुर के पास तक पहुँच जाती है।